Aljaska (poluotok)

Aljaska (engleski: Alaska Peninsula) je poluotok na jugoistočnoj obali Aljaske, u Tihom oceanu. Geografija Poluotok Aljaska je prirodni produžetak Aljaske i proteže se nekih 800 km između Tihog oceana na jugoistoku i Bristolskog zaljeva koji je rukavac Beringovog mora. Duž poluotoka se proteže vulkanski planinski masiv Aleuti u kojem je najveći i najaktivniji vulkan Pavlof (2518 m), koji leži na jugozapadnom kraju poluotoka. Poluotok je vrlo rijetko naseljen, jedina naselja su male ribarske lučice uz obalu. Gotovo čitav poluotok je zaštićen brojnim rezervatima prirode i nacionalnim parkovima, najveći među njima je McNeil River State Game Sanctuary, poznat kao jedno od najvećih staništa mrkih medvjeda, do kojeg se jedino može stići avionima. Ostali rezervati su Katmai, Aniakchak, Becharof i Izembek. Reference Vanjske veze Alaska Peninsula na portalu Encyclopædia Britannica (en)